Here is a page extracted from Wikipedia that may contain CSS, HTML, and a lot of unformatted text.

Title: عمرو مصطفى
Content: عمرو مصطفى (31 ديسمبر 1978 -) ملحن ومغنى مصرى.

سيرته الذاتية 
اتولد عمرو مصطفى فى مدينة القاهرة لأسرة مصرية و غنده أخ واحد و أختين. ظهر حب عمرو للموسيقى من الطفولة فلحن القصايد العربية الموجودة فى كتاب اللغة العربية المدرسى وقتها و كان الجيتار أول هدية حصل عليها لما كان عنده تلات سنين.

التحق عمرو مصطفى بكلية الحقوق جامعة القاهره.

التلحين 
اشتهر عمرو مصطفى بين زميله فى الجامعة بحبه للموسيقى و قدرته على تلحين النصوص الأدبية المختلفه فلحن أغنية للجامعة باسم "جامعتنا". و اتقدم لمسابقة غنائية بلحن أغنية عن القضية الفلسطينية، عجبت أفراد لجنة التحكيم اللى قررت تديه لقب "احسن ملحن فى الجامعة". طلب الدكتور عادل عمر -واحد من أفراد لجنة التحكيم- من عمرو مصطفى تلحين كلمات أغنية (ووعده) التى تم تقديمها للفنان عمرو دياب. أصدر عمرو لحن موسيقى عجب الفنان عمرو دياب، فكان توقيع عمرو مصطفى على عقد الأغنية هوا بمثابة الخطوة الفنية الأولى ليه.

اتوالت الأعمال الناجحة ليه كملحن فلحن للمطربيين المصريين و العرب زى مصطفى قمر وشيرين وجدى ومحمد منير وهشام عباس ونوال الزغبى وغيرهم، بالإضافة لتلحينه للأجانب من تركيا و اسبانيا.

الجوايز 
 حصل ألبوم عمرو دياب "أكتر واحد بيحبك" الذى يحتوى على 5 أغانٍ من ألحان عمرو مصطفى على جايزة ال(ورلد ميوزيك أوارد).
 حصلت أغنية (يوم ورا يوم) من ألحان عمرو مصطفى على ال(ورلد ميوزيك أوارد).
 وحصلت أغنية (أحلى حاجة فيكي) من ألحان عمرو مصطفى على احسن أغنية فى الشرق الأوسط.
 حصل ألبوم عمرو مصطفى (أيامي) على جايزة من فيرجن ميجاستورز لتحقيق احسن مبيعات فى أول أسبوع له.
 حصل ألبوم عمرو مصطفى (علامة فى حياتك) على جايزة EMI احسن  الألبومات مبيعا فى الشرق الأوسط سنة 2008.
 حصلت أغنية "أرجع يا زمان" للمطرب لؤى من ألحان عمرو مصطفى على احسن أغنية درامية فى رمضان سنة 2010.
 حصلت اغنية "بشرة خير" على عدة جوايز كاحسن اغنية وطنية.
 اخد احسن ملحن فى استفتاءات كثيرة سنين 2014 2016-وشوشة- 2017-وشوشة-.
 اخد احسن ملحن من إذاعة الشرق الأوسط سنة 2016.
 اخد تكريم الرئيس "عبد الفتاح السيسي" عن مجمل اعماله الوطنية 2016.
 حصلت أغنية "الناس العزاز" لنوال الزغبى على احسن تتر مسلسل فى رمضان سنة 2017.

الغنا 
بعد مشوار استمر قرابة 8 سنين فى التلحين، اتجه الفنان عمرو مصطفى لمجال الغناء، بجانب عمله فى مجال التلحين , اصدر لحد تلات البومات غنائية من 2007.

البوماته 
 أيامى (2007).
 علامة فى حياتك (2008).
 الكبير كبير -مينى ألبوم- (2009).

الكليبات 
 صوّر عمرو مصطفى كليب لدويتو "لو فى حياتي" مع المطربة المجرية أورشى وتم عرضه على قناة (مزيكا).
 صوّر عمرو مصطفى كليب لأغنية "برتاح معاك" من ألبوم أيامى وتم عرضه على قناة ميلودى أرابيا.
 صوّر عمرو مصطفى كليب لأغنية "أول ما أقول" من ألبوم (علامة فى حياتك) وتم عرضه على قناة (مزيكا) وقناة إسبانية.

فى السينما 
شارك عمرو مصطفى كضيف شرف فى فيلم (بحبك وأنا كمان) مع مصطفى قمر و سميه الخشاب.

وشارك كضيف شرف فى فيلم 'الدساس'.

وصلات برانيه 
 الموقع الرسمى للفنان عمرو مصطف ى 

ملحنين مصريين
موسيقيين مصريين
مصريين ضد ثورة 25 يناير
متعلمين فى جامعة القاهره